Մուրեյ (գետ)

Մուրեյ (), Ավստրալիայի ամենամեծ գետը, որը իր ամենամեծ վտակ Դառլինգի հետ կազմում է երկրի ամենամեծ գետային համակարգը, որի մակերեսը կազմում է ավելին քան 1 000 000 կմ² (մայրցամաքի մոտ 12 %)։ Երկարությունը 2570 կմ է (Դառլինգի ակունքից՝ 3750 կմ), ավազանը՝ 1160 հզ․ կմ²։ Սկիզբ է առնում Ավստրալիական Ալպերից, թափվում Ալեքսանդրինայի ծովալճակը։ Գլխավոր վտակներն են Մառամբիջին և Դառլինգը։ Սնումը ձնաանձրևային է։ Վարարում է գարնանն ու ամռանը։ Տարեկան միջին հոսքը 14,8 կմ³ է։ Ջրերն օգտագործվում են ոռոգման համար։ Հարուստ է ձկներով։ Մուրեյի և վտակների վրա կառուցվել են ջրամբարներ և ՀԷԿ-եր։ Գետը հատում է Վիկտորիա և Նոր Հարավային Ուելս նահանգների սահմանը։

 Ծանոթագրություններ 

Կատեգորիա:Վիկտորիայի գետեր
Կատեգորիա:Նոր Հարավային Ուելսի գետեր
Կատեգորիա:Ավստրալիայի գետեր
Կատեգորիա:Հնդկական օվկիանոսի ավազանի գետեր